wickkiey/tamil-wikipedia-chunked huggingface dataset:
# சியோப்பூர் சட்டமன்றத் தொகுதி

## தற்போதைய சட்டமன்ற உறுப்பினர்

2013 மத்தியப் பிரதேச மாநில சட்டமன்றப் பொதுத்தேர்தலில் பாரதிய ஜனதா கட்சி சார்பில் *துர்காலால் விஜய்* என்பவர் சியோப்பூர் சட்டமன்றத் தொகுதியில் போட்டியிட்டு வெற்றி பெற்று தற்போதைய சட்டமன்ற உறுப்பினராக உள்ளார்.
# காரி ஆறு

**காரி ஆறு** என்பது மேற்கு இந்திய பகுதியான குஜராத்தில் பாயும் ஆறு ஆகும். இது மதானா மாத் கிராமத்திற்கு அருகில் தோன்றுகிறது. இதன் நீளம் 50 கி.மீ. ஆகும். ஆற்றின் மொத்த நீர்பிடிப்பு பகுதி 113 சதுர கிலோமீட்டர் (44 சதுர மைல்) ஆகும்.
# விஜய்பூர் சட்டமன்றத் தொகுதி (மத்தியப் பிரதேசம்)

**விஜய்பூர் சட்டமன்றத் தொகுதி** (*Vijaypur Assembly constituency*) இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சியோப்பூர் மாவட்டத்தில் அமைந்துள்ளது. முரைனா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 2 ஆகும்.
# விஜய்பூர் சட்டமன்றத் தொகுதி (மத்தியப் பிரதேசம்)

## தற்போதைய சட்டமன்ற உறுப்பினர்

விஜய்பூர் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *சீதாராம்* உள்ளார்.
# நிக்கல்-இரும்பு சேமக்கலம்

**நிக்கல்-இரும்பு பேட்டரி** (nickel–iron battery) என்பது நிக்கல்(III) ஆக்சைடு-ஐதராக்சைடு நேர்மறை தட்டுகள் மற்றும் இரும்பு எதிர்மறை தகடுகள், பொட்டாசியம் ஐதராராக்சைட்டின் மின்பகுபொருள் கொண்ட ஒரு மீளூட்ட மின்கலம் ஆகும். செயல்நிலைப் பொருட்கள் நிக்கல் பூசப்பட்ட எஃகு குழாய்கள் அல்லது துளையிடப்பட்ட பைகளில் வைக்கப்படுகின்றன. இது மிகவும் வலிமையான மின்கலம் ஆகும், இது தவறான பயன்பாடு, (அதீத மின்னூட்டம், *ஓவர் டிஸ்சார்ஜ்* மற்றும் குறுக்காகச்சுற்றுதல்) ஆகியவற்றைப் பொறுத்துக்கொள்கிறது. தொடர்ந்து மின்னூட்டம் செய்யக்கூடிய மற்றும் 20 ஆண்டுகளுக்கும் மேலாக நீடிக்கும் காப்புப்பிரதி சூழ்நிலைகளில் இது பெரும்பாலும் பயன்படுத்தப்படுகிறது.
# நிக்கல்-இரும்பு சேமக்கலம்

## பயன்கள்

பல தொடருந்து வாகனங்கள் NiFe பேட்டரிகளைப் பயன்படுத்துகின்றன. *லண்டன் நிலத்தடி மின்சார என்ஜின்கள்* மற்றும் *நியூயார்க் நகர சுரங்கப்பாதை கார்* - R62A ஆகியன சில எடுத்துக்காட்டுகள்.
# சேகாம்பாளையம் அரசு உயர்நிலைப் பள்ளி

**சேகாம்பாளையம் அரசு உயர்நிலைப்பள்ளி** திருப்பூர் மாவட்டம், பல்லடம் வட்டம், ஆறுமுத்தாம்பாளையம் ஊராட்சியில் அமைந்துள்ளது. 2009-2010 ஆம் கல்வி ஆண்டில் நடுநிலைப்பள்ளியாக இருந்து உயர்நிலைப்பள்ளியாக தரம் உயர்த்தப்பட்டது. 150 மாணவர்களுடன் ஆரம்பித்த இப்பள்ளி தற்போது 316 மாணவர்களுடன் செயல்பட்டு வருகின்றது. 11 பட்டதாரி ஆசிரியர்களுடன் விளையாட்டு மற்றும் இசை ஆசிரியர்கள் பகுதி நேரமாக பணிபுரிகின்றனர். தொடர்ந்து மூன்று ஆண்டுகள் பத்தாம் வகுப்பில் 100% தேர்ச்சி இப்பள்ளி பெற்று உள்ளது.
# அருணாச்சல தேவர்

**அருணாச்சல தேவர்** (*Arunachala Thevar*) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். அவர் புதுக்கோட்டை மாவட்டம் பூங்குடி எனும் சிறு கிராமத்தில் வசித்து வந்தவர். அவர் 1957 தேர்தலில் ஆலங்குடி தொகுதியில் ஒரு இந்திய தேசிய காங்கிரசின் (INC) வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார். சின்னையாவும் அதே தொகுதியில் இருந்து வெற்றி பெற்றவர் ஆவார்.
# சி. ஆர். நாராயண் ராவ்

**சி. ஆர். நாராயண் ராவ்** (*C. R. Narayan Rao*, 15 ஆகஸ்ட் 1882 - 2 ஜனவரி 1960) ஒர் இந்திய விலங்கியல் மருத்துவர் மற்றும் ஊர்வனவியலாளர் (herpetologist) ஆவார். ”இன்றைய அறிவியல்” எனும் அறிவியல் பத்திரிகையின் நிறுவன ஆசிரியர்களில் ஒருவராக இருந்தார். இந்திய நில நீர் உயிரினங்களில் (இருவாழ்விகள்) இவரது முன்னோடிப் பணியை அங்கீகரிப்பதற்காக, "ராவ்ரெசுடெசு" என்ற தவளை இனத்திற்கு இவரது பெயரிடப்பட்டுள்ளது
# சி. ஆர். நாராயண் ராவ்

## பின்னணி

கோயம்புத்தூரில் பிறந்த இவர் பெல்லாரியில் தனது பட்டப்படிப்பை பயின்றார். பிந்தைய பட்டப்படிப்பினை பேராசிரியர் எண்டர்சனின் கீழ் சென்னை கிறித்துவக் கல்லூரியில் பயின்று தங்க பதக்கம் பெற்றார். பிறகு, அவர் கற்பித்தலில் டிப்ளமோ பெற்றார். இவர் கோயம்புத்தூர் மற்றும் எர்ணாகுளத்தில் கற்பித்தல் பணியேற்றார். அதன் பின்னர் பெங்களூரில் உள்ள மத்திய கல்லூரியில் பணியாற்றினார். அங்கு உயிரியல் துறையை ஒருங்கமைத்து விலங்கியல் தலைவராக செயல்பட்டு 1937 ஆம் ஆண்டு ஓய்வு பெற்றார்.
# சி. ஆர். நாராயண் ராவ்

## பங்களிப்புகள்

ஆய்வுகளைப் பல்கலைக்கழக கல்வியோடு ஒருங்கிணைப்பில் அவர் ஈடுபட்டுள்ளதால், அறிவியல் மற்றும் ஆராய்ச்சியில் அவரது பங்கு குறிப்பிடத்தக்கதாகக் கருதப்படுகிறது. சர் மார்ட்டின் ஆன்ஸ்லோ ஃபோஸ்டர் மற்றும் பிற இந்திய விஞ்ஞானிகளுடன் இணைந்து *ஜூலை 1932 இல் *நேச்சர் இதழைப் போன்ற மற்றொரு இதழான "தற்போதைய அறிவியல்" தொடங்கினார். அதன் முதன்மை ஆசிரியராக இருந்தார். அவரது முதல் தலையங்கங்களில் ஒன்று, இந்தியாவில் விஞ்ஞான நடவடிக்கைகளை ஒருங்கிணைத்து இந்திய அறிவியல் அகாதமி உருவாக உதவியது.  
பேராசிரியர் ராவ் தவளைகள் மற்றும் அவைகளை வகைபிரித்தல் ஆகியவற்றில் நிபுணத்துவம் பெற்றவர். பல தவளை வகைகளை அவர் பெயரிட்டு விளக்கியுள்ளார். அர்பன்டெரிக் மற்றும் சிக்மண்டேசன் தவளைகளின் வாழ்வாதார வளர்ச்சியைப் பற்றிய நமது புரிதலுக்கு முக்கிய பங்களிப்பாகக் கருதப்படுகிறது. அவர் புதிய மைக்ரோலைட் இனமான ராமானேலாவை விவரித்தார். "ராரெஸ்ட்டெஸ்" என்ற இனத்துக்கு இவர் பெயரைச் சூட்டி .  
1938 ல் லாகூரில் இந்திய அறிவியல் காங்கிரஸின் விலங்கியல் பிரிவிற்கு பேராசிரியர் ராவ் தலைமை வகித்தார். இவரது மெல்லிய லொரிஸின் கருப்பை முனையின் விரிவுரைகள் ஜேம்ஸ் பீட்டர் ஹில் என்பவரால் ராயல் சொசைட்டிக்கு வழங்கப்பட்டது.
# தீரத்கர் அருவி

**தீரத்கர் அருவி** (Teerathgarh Falls) என்பது இந்தியாவில், சத்தீஸ்கர் மாநிலத்தில், பஸ்தர் மாவட்டத்தில் கங்கேர் காட்டி என்னுமிடத்தில் உள்ள அருவியாகும்.
# தீரத்கர் அருவி

## அருவி

கங்கேர் ஆற்றில் உள்ள அருவி உள்ளது. இது பல அடுக்கு கொண்ட அருவியாகும். அருவி நீர் 91மீ (299 அடி) உயரத்தில் இருந்து கொட்டுகிறது.
# தீரத்கர் அருவி

## இடம்

இது ஜெகதல்பூரின் இருந்து தென்-மேற்கில் 35 கி மீ (22 மைல்கள்) தொலைவில் அமைந்துள்ளது. இந்த அருவிக்கு ஜெகதல்பூர் மற்றும் சுக்மாவை இணைக்கும் மாநில நெடுஞ்சாலையில், தார்பாவில் இருந்து சென்றடையலாம். தீரத்கர் மற்றும் குதும்சரில் இருந்து ருவியைக் காண தார்பா சந்திப்பில் இருந்து ஜீப்பில்சென்றடையலாம். குதும்சர் குகைகள் மற்றும் கைலாஷ் குபா போன்றவை அருகிலுள்ள காணவேண்டிய இடங்களாகும். இந்த அருவி கங்கர் காதி தேசியப் பூங்காவில் உள்ளது.
# காலடியணையக் கட்டமைப்பு

உயிரியலில் ** காலடியணையக்** *(pedate)* கட்டமைப்பு அல்லது **இணைதாள் மடல்** கட்டமைப்பு என்பது மாந்தனின் காலடியை நினைவூட்டும் அல்லது காலடியொத்த பண்புள்ள பின்னற் கட்டமைப்பாகும்.
# காலடியணையக் கட்டமைப்பு

## தாவரங்கள்

தாவரவியலாக, இச்சொல் கூட்டிலைகளையும் கூட்டு நரம்பமைவையும் ஒத்த பிற தாவரக் கட்டமைவுகளையும் குறிக்கிறது. இந்த அமைப்பில் இக்கட்டமைப்பு ஒரு நடுமையப் புள்ளியில் தோன்றிப் பிரிந்து பரவும், பிறகு வேண்டுமானால் ஒவ்வொரு உட்பிரிவும் இரண்டாக நுகம்போல கிளைக்கும். மிக அகல்விரிவாக, இது இறுதியில் சிற்றிலைகள் கிளைக்கும் கூட்டிலையைக் குறிக்கலாம். இலையின் அச்சுகள் இருபுறமும் பிரிந்து செல்வதோடு அவை முன்னும் பின்னும் வெளிப்புறமோ உட்புறமோ வளைந்து செல்லும். அச்சின் வெளிப்புற வளைவில் சிற்றிலைகளைப் பெற்றமையும். இதற்கு இணைதாள் மடற் கட்டமைப்புக்குப் பனை மட்டை நல்ல எடுத்துகாட்டாகும்
# காலடியணையக் கட்டமைப்பு

## விலங்குகள்

விலங்குகளில் "pedate" எனும் சொல் "காலுள்ள" எனும் பொருளில் வழங்குகிறது. இது முட்தோலிகளின் பின்னற் குழல்காலடிகளையும் முதுகென்பிகளின் இணைகால்களையும் குறிக்கும்.
# கரக்பூர் சந்திப்பு தொடருந்து நிலையம்

**கரக்பூர் சந்திப்பு இரயில் நிலையம்** (*Kharagpur Junction railway station*) இந்தியாவின் மேற்கு வங்காள மாநிலத்தில் உள்ள மேற்கு மிட்னாபூர் மாவட்டம் காரக்பூரில் அமைந்துள்ளது. ஊப்ளி சந்திப்பு தொடருந்து நிலையம், கோரக்பூர் சந்திப்பு தொடருந்து நிலையம், கொல்லம் சந்திப்பு தொடருந்து நிலையம் ஆகிய தொடருந்து நிலையங்களை அடுத்து நடைமேடை நீளத்தின் அடிப்படையில் இது நான்காவது நீளமான தொடருந்து நிலையமாகும். ஆண்டுக்கு 50 கோடி ரூபாய் வருவாய் ஈட்டும் ஏ1 நிலை தொடருந்து நிலையமாக காரக்பூர் சந்திப்பு தொடருந்து நிலையம் வகைப்படுத்தப்படுகிறது.
# கரக்பூர் சந்திப்பு தொடருந்து நிலையம்

## வரலாறு

காரக்பூர் சந்திப்பு 1898-99 ஆம் ஆண்டு செயல்படத் தொடங்கியது. வங்காளம் நாக்பூர் இரயில்வேயின் காரக்பூர்-கட்டாக் இரயில் பாதை 1899 ஆம் ஆண்டு புத்தாண்டு தினத்தில் திறக்கப்பட்டது. 1900 ஆம் ஆண்டு ஏப்ரல் மாதம் 19 ஆம் நாள் அன்று கோலாகாட்டில் உரூப்நாராயண் ஆற்றின் மீது பாலம் திறக்கப்பட்டு அவுராவை காரக்பூருடன் இணைத்தது. இதே ஆண்டு காரக்பூர் சார்க்கண்ட் மாநிலத்தின் சினி நகருடன் இணைக்கப்பட்டது. 1898-99 ஆம் ஆண்டில் பாதை தயாராக்கப்பட்டு காரக்பூர்-மிட்னாபூர் கிளை பாதை 1901 ஆம் ஆண்டு போக்குவரத்துக்கு திறக்கப்பட்டது.
# கரக்பூர் சந்திப்பு தொடருந்து நிலையம்

## உள்கட்டமைப்பு

ஊப்ளி சந்திப்பு, கோரக்பூர் மற்றும் கேரளாவின் கொல்லம் சந்திப்பு ஆகிய தொடருந்து நிலையங்களுக்குப் பிறகு காரக்பூர் தொடருந்து நிலையம் 1,072.5 மீட்டர்கள் (3,519 அடி) நீளம் நடைமேடையைக் கொண்டு உலகின் நான்காவது நீளமான இரயில் நடைமேடையைக் கொண்டுள்ள தொடருந்து நிலையமாக சிறப்பு பெற்றது. கோரக்பூர் இரயில் நிலையத்தின் மறுவடிவமைப்பு நிறைவடைந்து 2013 ஆம் ஆண்டு அக்டோபர் மாதம் 6 ஆம் தேதியன்று புதிய நடைமேடை திறக்கப்பட்டது. அதுவரை உலகின் மிக நீளமான நடைமேடை என்ற பெருமையை காரக்பூர் தொடருந்து நிலையம் பல ஆண்டுகளாக வைத்திருந்தது. காரக்பூர் ஆசியாவின் மிகப்பெரிய கணினி சார்ந்த ஒன்றொடு ஒன்று இணைப்பு அமைப்பையும் கொண்டுள்ளது.  
காரக்பூர் சந்திப்பின் நடைமேடை எண்கள் 1, 3, மற்றும் 2, 4 ஆகியவை தொடர்ச்சியாக உள்ளன. 24 பெட்டிகள் கொண்ட கோரமண்டல் விரைவு வண்டி நடைபாதை 3 எண்ணில் நின்றால் அதன் வால் நடைபாதை எண் 1 வரை நீண்டிருக்கும். ஆலு காசா என்ற உணவு காரக்பூர் இரயில் நடைமேடையில் விற்கப்படும் பிரபலமான உணவுகளில் ஒன்றாகும்.
# சயின்சு & சொசைட்டி (இதழ்)

**சயின்சு & சொசைட்டி** *(Science & Society)* என்பது ஒரு மார்க்சீய இதழாகும். மார்க்சிய சிந்தனை மற்றும் பகுப்பாய்வுகளுக்கு முக்கியத்துவம் கொடுத்து இவ்விதழ் வெளியிடப்படுகிறது. மார்க்சிய புலமைப்பரிசிலின் மதிப்பாய்வு செய்யப்பட்ட ஒரு கல்வி இதழாக இது கருதப்படுகிறது.  
பொருளாதாரம், விஞ்ஞானத்தின் தத்துவம், வரலாற்றின் வரலாறு, பெண்கள் தொடர்பான ஆய்வுக்கட்டுரைகள், இலக்கியம், கலைகள் மற்றும் பிற சமூக அறிவியல் துறைகளை மார்க்சிய பார்வையில் நோக்கும் படைப்புகளை இவ்விதழ் உள்ளடக்கியது ஆகும். சமூக மற்றும் அரசியல் கோட்பாட்டை உள்ளடக்குவதுடன் இவ்விதழ் முதல் தரமான வரலாற்று ஆராய்ச்சிகளையும் உள்ளடக்கி வெளிவருகிறது.
# சயின்சு & சொசைட்டி (இதழ்)

## வரலாறு

இந்த பத்திரிகை முதன்முதலில் 1936 இல் நிறுவப்பட்டது. கில்ஃபோர்ட் பதிப்பகம் பத்திரிகையை வெளியிட்ட்து. புரூக்ளின் கல்லூரியைச் சேர்ந்த டேவிட் லைப்மேன் பத்திரிகையின் முதன்மை ஆசிரியராகப் பணிபுரிந்தார் .
# சபல்கர் சட்டமன்றத் தொகுதி

**சபல்கர் (சட்டமன்றத் தொகுதி)** (*Sabalgarh Assembly constituency*, தொகுதி எண்:003) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி முரைனா மாவட்டத்தில் அமைந்துள்ளது.
# சபல்கர் சட்டமன்றத் தொகுதி

## தற்போதைய சட்டமன்ற உறுப்பினர்

சபல்கர் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *மெகர்பன்சிங் ராவத்* உள்ளார்.
# புனித அந்தோனியார் தேவாலயம், செம்மன்விளை

**புனித அந்தோனியார் தேவாலயம், செம்மன்விளை** (*St.Antony's Church, Chemmanvilai*) என்பது இந்தியாவின் தமிழ்நாட்டில் கன்னியாகுமரி மாவட்டத்தில் குழித்துறை மறை மாவட்டத்தில் அமைந்துள்ள கத்தோலிக்க தேவாலயம் ஆகும்.  
இந்த தேவாலயம் ஆனது செம்மன்விளை கிராமத்தின் மையப்பகுதியிலிருந்து வலதுபுறத்தில் அமைந்துள்ளது. இந்த தேவாலயம் குழித்துறை மறை மாவட்டத்தில் கத்தோலிக்க திருச்சபையின் கட்டுப்பாட்டில் உள்ள தேவாலயங்களில் ஒன்றாகும்.
# பள்ளசூளகரை சிவன் கோவில்

**பள்ளசூளகரை ஐராவத ஈசுவரர் கோயில்** (iradheeshwar sivan temple) என்பது கிருஷ்ணகிரி மாவட்டம், ஊத்தங்கரை ஒன்றியத்தில் உள்ள பள்ள சூளகரை என்ற ஊரில் உள்ள பழமையான சிவன் கோயில் ஆகும்.  
இது சுமார் ஆயிரம் ஆண்டுகள் பழமை வாய்ந்த கோவிலாக கருதப்படுகிறது. இக்கோயிலில் மழை நீர் சேகரிப்பு தொட்டி போன்றவை உள்ளன. தற்காலத்தில் கோவில் பராமரிப்பின்றி சிதிலமடைந்த நிலையில் உள்ளது.
# கொப்புள ஈஸ்வர்

**கொப்புள ஈஸ்வர்** (பிறந்தநாள் ஏப்ரல் 20 ) ஒரு இந்திய அரசியல்வாதி மற்றும் ஒரு மாநில சட்டமன்ற உறுப்பினர். அவர் தெலங்கானா ராஷ்டிரிய சமிதி கட்சியைசாா்ந்தவா். கரீம்நகர் சட்டமன்றத் தொகுதியில் தர்மபுரி தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.
# கொப்புள ஈஸ்வர்

## வாழ்க்கை

கரிம் நகர் மாவட்டத்தில் உள்ள ஒரு அட்டவணைச் சாதியான மாலா சமூகத்தில்பிறந்தவர்.
# பூச்சிக்கொல்லி

**இயற்கை பூச்சி கொல்லி** என்பது, மனிதனுக்கும், பயிர்களுக்கும் பாதகமான பூச்சிகளை அழித்தல், தடுத்தல், விரட்டுதல் என்பவற்றை நோக்கமாகக் கொண்ட ஏதாவதொரு பொருளையோ பொருள்களின் கலவையையோ குறிக்கும்.. பூச்சிக்கொல்லிகள், பூச்சிகளின் வளர்ச்சிக் கட்டங்களின் பல மட்டங்களில் அவற்றைத் தாக்குகின்றன. எடுத்துக்காட்டாகச் சில பூச்சிக்கொல்லிகள் பூச்சிகளின் முட்டைகளையோ, அவற்றின் குடம்பிகளையோ அழிக்கவல்லவை.இவை வேளாண்மையிலும் மருத்துவத்திலும் தொழிலகத்திலும் பயன்படுகின்றன. இவை இருபதாம் நூற்றாண்டின் வேளாண் விளைச்சலைப் பெருக வழிவகுத்துள்ளன. அனைத்துப் பூச்சிக்கொல்லிகலுமே சுற்றுச்சூழலை மாற்றவல்லன; இவற்றில் பல, விலங்குகளுக்கும் மாந்தருக்கும் நஞ்சாக அமைகின்றனs; இவற்றில் சில உணவு வலையிலும் செறிகின்றன.  
பூச்சிக்கொல்லிகளை அமைப்புறும் பூச்சிக்கொல்லிகள், தொடுகைப் பூச்சிக்கொல்லிகள் என இருவகைப்படும். முன்னவை எச்சநிலை அல்லது நெடுங்கால விளைவுடையவை. பின்னதற்கு எச்சநிலை வினைத்திறம் அமைவதில்லை.  
தீங்குயிர்கொல்லியின் செயல்பாட்டு முறைமை அது எப்படி தீங்குயிரைக் கொல்கிறது அல்லது செயலிழக்கச் செய்கிறது என்பதை விவரிக்கிற்து. எனவே அவற்ரை செயல்பாட்டும் முறைமையை வைத்தும் வகைப்படுத்தலாம். மீன்,பறவை, பால்லூட்டி போன்ற தொடர்பற்ர உயிரினவகைகளுக்கு நஞ்சாகவல்ல விளைவை செயல்பாட்டு முறைமையேதெள்வாக விளக்குகிறது.  
பூச்சிக்கொல்லிகள் விரட்டியடிப்பனவாகவோ விரட்டியடிக்காதனவாகவோ அமையலாம். எறும்பு போன்ற கூட்டுவாழ்க்கை உயிரினங்கள் விரட்டியடிக்காதவற்றைக் கண்டறிய முடியாது. எனவே அவற்ரின் ஊடாக ஊர்ந்துசெல்கின்றன.னாவை கூட்டுக்குத் திரும்பும்போது தம்மோடு பூச்சிக்கொல்லியையும் உடன் கொண்டுசெல்கின்றன. கூட்டில் உள்ள எறும்புகட்கும் பூச்சிக்கொல்லியைப் பரிமாறுகின்றன. இது நாளடைவில் அரசித்தேனீ உட்பட அனைத்து எறும்புகளையும் அழிக்கின்றது. பிற முறைகளை விட இது மெதுவாக நடந்தாலும் முழுவதுமாக எறும்புத்திரளை நீக்கிவிடுகிறது.  
பூச்சிக்கொல்லிகள் பூச்சிவிரட்டிகளிலிருந்து வேறுபட்டன. பூச்சிவிரட்டிகள் பூச்சிகளைக் கொல்வதில்லை.
# பூச்சிக்கொல்லி

## செயல்பாட்டு வகைகள்

**அமைப்புறும்** வகைப் பூச்சிக்கொல்லிகள் முழுத்தாவரத்தினுள்ளும் ஊடுருவிப் பரவுகின்றன. பூச்சிகள் அந்தத் தாவரத்தை உண்ணும்போது, பூச்சிக்கொல்லியையும் உட்கொள்ள நேர்கிறது. மரபன் திருத்தத் தாவரங்களில் இருந்து உருவாக்கப்பட்ட அமைப்புறும் பூச்சிக்கொல்லிகள் தாவர உள்ளடக்கிய காப்பான்கள் எனப்படுகின்றன. எடுத்துகாட்டாக, பேசில்லசு துறிஞ்சியென்சிசு எனும் குறிப்பிட்ட உயிர்க்கொல்லிப் புரதத்தை உருவாக்க குறிமுறையுள்ள மரபன் சோளக் கூலத்திலும் பிறவற்றிலும் அறிமுகப்படுத்தப்படுகிறது. எனவே இவ்வகைப் பயிர் அப்புரதத்தை உருவாக்குவதால் அதை உண்ணும் பூச்சிகள் கொல்லப்படுகின்றன.  
**தொடுகை** வகைப் பூச்சிக்கொல்லிகள் புச்சிகளை நேரடியாகத் தீண்டும்போது அவை நண்ஜ்சூட்டுகின்றன. இவை கனிமவகைப் பூச்சிக்கொல்லிகளாக அமையலாம் கணிமப் பூச்சிக்கொல்லிகள் பொன்மங்களோடு வழக்கமாகப் பயனில் உள்ள கந்தகம், குறைவாக வழக்கில் உள்ள ஆர்சனேற்றுகள், செம்பு, புளூரின் சேர்மங்களைப் பயன்கொள்கின்றன. இவை கரிம வகைப் பூச்சிக்கொல்லிகளாகவும் அமையலாம் அதாவது தொகுப்புமுறையில் ஆக்கப்பட்ட கரிம வேதிச் சேர்மங்களைப் பயன்படுத்தலாம்.னைன்று பேரளவில் வழக்கில் உள்ள பூச்சிக்கொல்லிகள் கரிமவேதிப் பொருட்களையே பயன்படுத்துகின்றன. அல்லது பைரித்திரம், வேம்பெண்ணெய் போன்ற இயற்கைப் பொருட்களைப் பயன்படுத்துகின்றன.
தொடுகை வகைப் பூச்சிக்கொலீகளின் வழக்கமாக அடித்த பிறகு எஞ்சி நிறபதில்லை.  
செயல்திறத்தை மேம்படுத்தும் காற்றுக் கரைசல் போல சிறுதுளிகளாகப் பயன்படுத்தும்போது தீங்குயிர்கொல்லிகளை தரமும் வினைத்திறமும் கூடுகிறது.
# பூச்சிக்கொல்லி

## பூச்சிகொல்லிகளின் கரிம வேதியியல் வகைகள்

கரிமப் பூச்சிக் கொல்லிகளை இரு பிரிவுகளாகப் பிரிக்கலாம்.
- குளோரீன் சேர்ந்த சேர்மங்கள். இவை டிடிரி (டை குளோரோ டைஃபீனைல் ட்ரை குளோரோ ஈத்தேன், DDT), பிஎச்சி (பென்சீன் ஹெக்சா குளோரட், BHC) போன்றவை.
- பாஸ்பரஸ் சேர்ந்த சேர்மங்கள்; எ-கா: பாரதையான் (*Parathion*).  
பிஎச்சி என்பதே முதன்முதலில் இந்தியாவில் தயாரிக்கப்பட்ட பூச்சிக் கொல்லியாகும். ஆனால் இம்மருந்துகளையும் எதிர்த்து பூச்சிகள் வாழ் முற்பட்டன. அத்துடன் இம்மருந்துகள் நிலத்தில் தங்கி நீர்நிலைகளில் சேரத்தொடங்கின.  
பின்னர் கண்டுபிடிக்கப்பட்ட டிடிரி பெரும்பாலும் மலேரியாவைக் கட்டுப்படுத்தவும் பயிர்த்தொழிலில் கேடு விளைவிக்கும் உயிரினங்களைக் கொல்லவும் பயன்படுத்தப்பட்டது.
# பூச்சிக்கொல்லி

## பூச்சிக்கொல்லிகளினால் விளையும் கேடுகள்

பூச்சிக் கொல்லிகளுள் பல விவசாயத்தில் பயன்படும் வேதிப் பொருள்களாகும். இவை சுற்றுச் சூழல் மாசுபடுத்தும் பிரச்சினையையும் கிளப்பியிருக்கிறது. சில வேதிப் பொருள்கள் காய்கறிகளிலுள்ள திசுக்களில் சேர்ந்து மனிதரையும் பாதிக்கக்கூடிய அளவு நச்சுத்தன்மையை அடைகின்றன. இவ்வாறான நச்சுப்பொருள்கள், உணவுச் சங்கிலியில் செறிவடைந்து வருகின்றன. மேலும் சில பூச்சி மருந்துகள் இரண்டாம் நிலப் பூச்சிகளின் எண்ணிக்கையை அதிகப்படுத்திவிடுகின்றன.
# பூச்சிக்கொல்லி

## பூச்சிக்கொங்ஙிகளில் இருக்கவேண்டிய பண்புகள்

1. பயிர் பாதுகாப்பு இரசாயனத்தில் குறிப்பிட்ட அளவு நச்சு தன்மை இருப்பதோடு பூச்சி மற்றும் நோய்க்காரணிகளை உடனடியாக கட்டுபடுத்தும் திறனை பெற்றிருக்கவேண்டும்.
1. இரசாயன மருந்துகளின் நச்சு குறிப்பிட்ட நாள் வரை பயிரில் தங்கி இருந்து பூச்சி பூசணங்களைக் கட்டுபடுத்தும் தன்மை பெற்றிருக்கவேண்டும்.
1. சேமிப்பில் இருக்கும்போது குறிப்பிட்ட காலம் வரை அதனுடைய வீரியம்குறைய கூடாது .
1. இரசாயன மருந்துகள் குறிப்பிட்ட பூச்சி மற்றும் நோய்க் காரணிகளை மட்டுமே அழிக்கவேண்டும் மாறாக பயிருக்கு நச்சு தன்மை ஏற்படுத்த கூடாது .
1. இரசாயன மருந்துகளை கையாளும் மனிதர்களுக்கு எந்த விதமான கெடுதலும் பின் விளைவுகளும் ஏற்படுத்தகூடாது .
1. இருவகையான பூச்சி கொல்லி மற்றும் பூசணைகொல்லி மருந்துகளை ஒன்றொடொன்று சேர்க்கும்போது அவை இணைந்து செயல்பட கூடியதாக இருக்கவேண்டும்.
1. இரசாயன மருந்துகள் சுற்றுபுற சூழ்நிலை மற்றும் கால்நடை களுக்கு எந்த விதமான தீங்கும் ஏற்படத்த கூடாது . .
1. இரசாயன மருந்துகள் நன்மை செய்யும் பூச்சிகளுக்கு தீங்கு ஏற்படத்தகூடாது .
1. இரசாயன உபயோகப்படுத்தும் பயிர் பாதுகாப்பு சாதனங்களில் படியவோ அரிக்கவோ கூடாது .
# ஜவுரா சட்டமன்றத் தொகுதி

**ஜவுரா (சட்டமன்றத் தொகுதி)** (*Joura Assembly constituency*, தொகுதி எண்:004) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி முரைனா மாவட்டத்தில் அமைந்துள்ளது.
# ஜவுரா சட்டமன்றத் தொகுதி

## தற்போதைய சட்டமன்ற உறுப்பினர்

ஜவுரா சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *சுவேதார் சிங்* உள்ளார்.
# சுமாவலி சட்டமன்றத் தொகுதி

**சுமாவலி (சட்டமன்றத் தொகுதி)** (*Sumawali Assembly constituency*, தொகுதி எண்:005) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி முரைனா மாவட்டத்தில் அமைந்துள்ளது.
# சுமாவலி சட்டமன்றத் தொகுதி

## தற்போதைய சட்டமன்ற உறுப்பினர்

சுமாவலி சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *சத்யபால் சிங்* உள்ளார்.
# ஆபஸ்தம்பா

**ஆபஸ்தம்பா** (*Apastamba*, பாடலிபுத்திரம், இந்தியா, கிமு 630-560) என்பவர் போதயானர் உட்பட மொகஞ்சதாரோ, மெசப்படோமியா கணிதவியலாளர்களின் கணித முயற்சிகளை சமசுகிருதத்தில் தொகுத்தவர். இவர் ஆபஸ்தம்ப தர்மசூத்திரம் எனும் நூலை இயற்றியுள்ளார். பித்தாகரசு தேற்றத்தின் முதன்முதலாக நிறுவலைத் தந்தவர். வேத கணிதத்தின் தந்தை எனப் போற்றப்படுகிறார்.
# ஆபஸ்தம்பா

## பிற பங்களிப்புகள்

- எளிய வரைபட இயல்
- அளவை இயல் வாய்பாடுகள்
- பித்தாகரசு தேற்றத்தின் முதல் நிறுவல்
# தரைகீழ் தண்டு

தாவரங்களில் சில தனது தண்டு பகுதியினை அது வளரும் நிலத்தின் கீழ் உள்ளவாறு அமையப் பெற்று இருக்கும். அவ்வகைத் தாவரங்களின் தண்டுப் பகுதியானது **தரைகீழ் தண்டு** என அழைக்கப்படுகிறது.  
இந்த தரைகீழ் தண்டமைப்பு தாவரங்கள் தயாரிக்கும் உணவினை சேமிப்பதற்கும், புதிய இளம் தாவரங்களை உருவாக்கவும் எதுவாக தகவமைப்பு பெற்றுள்ளது.  
சில தரைகீழ் தண்டு தாவரங்கள் :
- உருளைக்கிழங்கு
- வெங்காயம்
- மஞ்சள்
- இஞ்சி
# முரைனா சட்டமன்றத் தொகுதி

**முரைனா சட்டமன்றத் தொகுதி** (*Morena Assembly constituency*, இந்தி: *मुरैना विधान सभा निर्वाचन क्षेत्र*) இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி முரைனா மாவட்டத்தில் அமைந்துள்ளது. முரைனா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 6 ஆகும்.
# முரைனா சட்டமன்றத் தொகுதி

## தற்போதைய சட்டமன்ற உறுப்பினர்

முரைனா சட்டமன்றத் தொகுதியின் சட்டமன்ற உறுப்பினராக, 2020ஆம் ஆண்டு நடைபெற்ற இடைத்தேர்தலில் வென்ற இந்திய தேசிய காங்கிரஸ் கட்சியைச் சேர்ந்த *ராகேஷ் மாவயி* உள்ளார்.
# கோந்து

**கோந்து** *(Gum)* என்பது சில தாவரங்களின் சாறும் பிசின்பொருட்களும் அடங்கிய ஒட்டுபொருளாகும். இது எப்போதும் பலசர்க்கரைப் பொருளால் ஆனதாகும். இது மரப்பட்டைகளின் அடியிலோ விதைப் பூச்சாகவோ அமைகிறது. இந்த பலசர்க்கரைப் பொருள் உயர் மூலக்கூற்று எடையுடன் நீர்வேட்பிகலாக அமைகின்றன மேலும், நீர்நொய்மங்களாகவும் உள்ளன.
# கோந்து

## விதைப்பூச்சாக

பல கோந்துகள் தவரங்களின் விதைப்பூச்சாக அமைகின்றன; கோந்துப் பூச்சின் தகவமைப்பு நோக்கம் விதை முளைத்தலைக் காலத் தாழ்த்தம் செய்வதேயாகும். இந்த கோந்துப் பூச்சுக்கு சிறந்த எடுத்துக்காட்டாக, மேற்கு நச்சு ஓக் மரம் ஆகும். இது பரவலாக மேல்வட அமெரிக்காவில் காணப்படுகிறது.
# எண்டமூரி வீரேந்திரநாத்

**எண்டமூரி வீரேந்திரநாத்** (*Yandamuri Veerendranath*) ஒரு தெலுங்கு புதின எழுத்தாளர். இந்தியாவின், ஆந்திர மாநிலத்தைச் சேர்ந்தவர். சமூகம் சார்ந்த இவரது எழுத்துக்கள் இளைய தலைமுறையினர் மீது தாக்கத்தை ஏற்படுத்தியது. இந்தியாவில் உள்ள வறுமை, தப்பெண்ணங்கள் மற்றும் மூடநம்பிக்கைகள் போன்ற பல சமூகப் பிரச்சினைகளை இவர் தனது எழுத்துகளில் எடுத்துரைத்தார். சமூகப் பொறுப்புடன் மக்களை ஊக்குவித்தார். இலக்கியத்தின் இலட்சியவாத மற்றும் பிரபலமான பாணிகளை வெற்றிகரமாகவும் இணைத்தார்.
# எண்டமூரி வீரேந்திரநாத்

## வாழ்க்கை

ஆந்திர மாநிலம் கிழக்கு கோதாவரி மாவட்டத்தில் ராஜோலு பகுதியைச் சேர்ந்தவர். இவர் பட்டயக் கணக்காளராகவும் உள்ளார். மூத்த நிர்வாகியாக பல்வேறு நிதி நிறுவனங்களில் 15 ஆண்டுகள் பணியாற்றினார். இவரது படைப்புகள் தமிழ், கன்னடம், மலையாளம், ஆங்கிலம், இந்தி ஆகிய மொழிகளில் மொழிபெயர்க்கப்பட்டுள்ளன. ஊக்கமளிக்கும் பேச்சாளரான இவர் ஆத்திரேலியா, தான்சானியா, இந்தோனேசியா, சிங்கப்பூர், அமெரிக்கா மற்றும் இங்கிலாந்து ஆகிய நாடுகளில் உரைகளை ஆற்றியுள்ளார். ஒரு திரைப்பட இயக்குனராகவும் இருந்துள்ளார். கமல்ஹாசன், ஸ்ரீதேவி, சிரஞ்சீவி, ரம்யா கிருஷ்ணன் போன்ற கலைஞர்களை வைத்து படங்களை இயக்கினார். *அபிலாஷா*, *சவால்* மற்றும் *ஜகதேக வீருடு அதிலோக சுந்தரி* உள்ளிட்ட 30க்கும் மேற்பட்ட படங்களுடன் தொடர்புடையவர். 1982 ஆம் ஆண்டு ஆந்திரஜோதி நடத்திய ஒரு கருத்துக் கணிப்பில், இவர் மாநிலத்தின் "4 மிகவும் பிரபலமான நபர்களில்" ஒருவராக தேர்ந்தெடுக்கப்பட்டார். இவர் எழுதிய "வெற்றிக்கான ஐந்து படிகள்" என்ற புத்தகம், இரண்டு கோடி ரூபாய்க்கும் அதிகமான விற்பனையை தாண்டி, தெலுங்கு இலக்கியத்தில் அனைத்து கால சாதனையையும் படைத்துள்ளது. பழங்குடியின மாணவர்களுக்கு கல்வியின் முக்கியத்துவத்தை கற்பிக்க ஒரு கோடி செலவில் காக்கிநாடாவில் ஒரு ஆசிரமத்தை கட்டினார். சமீபத்தில் ஆந்திரப் பிரதேசம் முழுவதும் 13 மாவட்டத் தலைமையகத்தில் சுமார் 40000 பட்டியலின ஏழை மாணவர்களை ஊக்குவிப்பதில் ஈடுபட்டுள்ளார்.
# எண்டமூரி வீரேந்திரநாத்

## திரைப்பட இயக்கம்

இவரது பல கதைகள் தெலுங்கில் இயக்கப் படங்களாக உருவாக்கப்பட்டுள்ளன. தெலுங்கில் இரண்டு திரைப்படங்களையும் இயக்கினார், முதல் படம் நடிகை யமுனா நடித்த "அக்னிபிரவேசம்" மற்றும் இரண்டாவது படம் சிரஞ்சீவியுடன் "*ஸ்டுவர்ட்புரம் காவல் நிலையம்*". இரண்டு கதைகளும் இவரது சொந்த புதினங்களை அடிப்படையாகக் கொண்டவை. ஆனால் பார்வையாளர்களிடம் நல்ல வரவேற்பைப் பெறவில்லை. எனவே, வீரேந்திரநாத் மீண்டும் எழுதத் தொடங்கினார். இவரது தொலைக்காட்சித் தொடர்கள் நந்தி விருதுகளையும், பிலிம்பேர் விருதையும்பெற்றன. இவரது *பெளதிங்களா பலே* (கன்னடம் ) திரைப்படம் கர்நாடக மாநிலத்தின் சிறந்த திரைப்பட விருதை வென்றது. இவரது மற்றொரு பிரபலமான புதினமான "துளசி தளம்" முதலில் கன்னடத் திரைப்படமாகவும் (1985) , பின்னர் அதே பெயரில் தெலுங்கிலும் (1989), இந்தியில் *பூங்க்* (2008) என்றும், தெலுங்கில் *ரக்ஷா* (2008) என்றும் மொழிமாற்றம் செய்யப்பட்டது. இவரது தொலைக்காட்சித் தொடர்கள் சிறந்த இயக்கம் மற்றும் தயாரிப்புக்கான தங்க நந்தி விருதுகளை வென்றன. இவருடைய 'ஒக வூரி கதை (ஒரு ஊரின் கதை)' திரைப்படம் இந்தியக் குடியரசுத் தலைவரிடமிருந்து சிறந்த பிராந்தியத் திரைப்பட விருதை வென்றது. இவரது "*வெண்ணெல்லோ ஆடபில்லா*" தொலைக்காட்சித் திரைப்படம் பிலிம்பேர் விருதை வென்றது.
# எண்டமூரி வீரேந்திரநாத்

## விருதுகள்

இவரது எழுத்திற்காக பல விருதுகளைப் பெற்றுள்ளார்.இவரது முதல் படத்திலே சிறந்த உரையாடலுக்கான பிராந்திய விருதினைஇந்தியக் குடியரசுத் தலைவரிடம்இருந்துபெற்றுள்ளார்.  
- 1982 ல் ரகுபதி ராகவ ராஜாராமிற்காக சாகித்திய அகாதமி விருது
- 1996 ல் *வெண்ணிலோ ஆடபில்லா* தாெலைக்காட்சி தொடருக்காக சிறந்த இயக்குநருக்கான நந்தி விருது
- 2003 ல் சிறந்த சமூகத் திரைப்படம் விஜயம் வைப்பு பயணம் இயக்குநர் என்பதற்காக நந்தி விருது மற்றும் இன்னும் பல.
# எண்டமூரி வீரேந்திரநாத்

## மேலும் பார்க்க

- இந்திய எழுத்தாளர்கள் பட்டியல்
# குல்தீப் யாதவ்

**குல்தீப் யாதவ்** (*Kuldeep Yadav*) என்பவர் இந்திய ஆடவர் துடுப்பாட்ட அணியைச் சார்ந்தவர். இவர் இடது கை சுழற்பந்து வீச்சாளர். இவர் உத்தரப்பிரேதச மாநிலத்தைச் சார்ந்தவர். இவர் 19-வயதினருக்கான உலகக்கோப்பையில் 2014-ஆம் ஆண்டு விளையாடியுள்ளார். இவர் ஐபிஎல் தொடரில் 2012-ஆம் ஆண்டு மும்பை இந்தியன்ஸ் அணிக்கும் 2014-ஆம் ஆண்டு கொல்கத்தா அணிக்கும் விளையாடியுள்ளார். சர்வதேச ஒரு நாள் போட்டிகளைப் பொறுத்தவரை மேற்கிந்தியத் தீவுகள் அணிக்கு எதிராக தனது முதல் ஆட்டத்தைத் தொடங்கினார். இவரது தேர்வு துடுப்பாட்ட அறிமுக ஆட்டம் ஆஸ்திரேலிய அணிக்கு எதிராக 2017ஆம் ஆண்டில் தொடங்கியது.
# குல்தீப் யாதவ்

## சர்வதேசப் போட்டிகள்

2017 ஆம் ஆண்டில் இந்திய துடுப்பாட்ட அணி சார்பாக ஹேட்ரிக் இலக்கினை வீழ்த்திய மூன்றாது நபர் எனும் சாதனை படைத்தார். இவர் சேத்தன் சர்மா மற்றும் கபில்தேவ் ஆகியோருக்குப் பிரகு இந்தச் சாதனையினைப் புரிந்தார். 2017 ஆம் ஆண்டில் ஆத்திரேலியத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. 2017 ஆம் ஆண்டில் செப்டம்பர் 21 ஆம் நாள் கொல்கத்தா ஈடன் கார்டன் மைதானத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் ஆத்திரேலிய அணிக்கு எதிராக இவர் இந்தச் சாதனையினைப் புரிந்தார்.  
2014 ஆம் ஆண்டில் மேற்கிந்தியத் தீவுகள் துடுப்பாட்ட அணிக்கு எதிரான தொடரில் இவருக்கு அணியில் இடம் கிடைத்தது. ஆனால், விளையாடும் அணியில் வாய்ப்பு வழங்கப்படவில்லை. பெப்ரவரி 2017 இல் வங்காளதேசத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் அணியில் சேர்க்கப்பட்டார். ஆனால், அதிலும் விளையாட வாய்ப்பு கிடைக்கவில்லை. 2017 ஆம் ஆண்டு மார்ச் 15 ஆம் நாள் தர்மசாலா அரங்கத்தில் ஆத்திரேலியத் துடுப்பாட்ட அணிக்கு எதிரான தேர்வு போட்டியில் இவர் அறிமுகமானார். அதன் முதல் ஆட்டப் பகுதியில் இவர் நான்கு இலக்குகளைக் கைப்பற்றினார். இந்தியத் தேர்வுத் துடுப்பாட்ட அணியில் விளையாடும் முதல் இடது கை சுழற்பந்துவீச்சாளர் இவர் ஆவார். தனது முதல் போட்டியிலேயே நான்கு இலக்குகளைக் கைப்பற்றினார். தனது அறிமுகப் போட்டியில் நான்கு இலக்குகளை வீழ்த்திய மூன்றாவது வீரர் எனும் சாதனை படைத்தார்.  
2017 ஆம் ஆண்டில் இந்தியத் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. 2017 ஆம் ஆண்டு சூன் 23 ஆம் நாள் தனது முதல் ஒருநாள் போட்டியினை மேற்கிந்தியத் தீவுகள் அணிக்கு எதிராக விளையாடினார். இந்திய அணி மட்டையாடிய போது மழை குறுக்கிட்டதானல் ஆட்டம் தடையானது. அதனால் பந்து வீசும் வாய்ப்பு கிடைக்கவில்லை. அடுத்த போட்டியில் இவர் மூன்று இலக்குகளைக் கைப்பற்றினார். அதே ஆண்டில் சூலை 9 இல் நடைபெற்ற பன்னாட்டு இருபது20 போட்டியில் அதே அணிக்கு எதிராக அறிமுகமானார்.  
2018 ஆம் ஆண்டு சூலை 12 ஆம் நாளில் இங்கிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் ஐந்து இலக்குகளைக் கைப்பற்றினார். இதன்மூலம் ஒருநாள் போட்டியில் சிறந்த பந்துவீச்சினைப் பதிவு செய்த முதல் இடது கை சுழற்பந்து வீச்சாளர் எனும் சாதனை படைத்தார். அந்தப் போட்டியில் 25 ஓட்டங்களை விட்டுக் கொடுத்து ஆறு இலக்குகளைக் கைப்பற்றினார். மேலும், இங்கிலாந்து அணிக்கு எதிராக சகித் அப்ரிதியின் சாதனையினைத் தகர்த்தார்.
# திமானி சட்டமன்றத் தொகுதி

**திமானி (சட்டமன்றத் தொகுதி)** (முன்னர்:திம்னி) (*Dimani Assembly constituency*, தொகுதி எண்:007) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி முரைனா மாவட்டத்தில் அமைந்துள்ளது.
# திமானி சட்டமன்றத் தொகுதி

## தற்போதைய சட்டமன்ற உறுப்பினர்

திமானி சட்டமன்றத் தொகுதியின் சட்டமன்ற உறுப்பினராக பகுஜன் சமாஜ் கட்சியைச் சேர்ந்த *பல்வீர் சிங் தாந்தோத்யா* உள்ளார்.
# சத்தியமங்கலம், விழுப்புரம் மாவட்டம்

**சத்தியமங்கலம்** கிராமம் என்பது செஞ்சிக் கோட்டையிலிருந்து 12 கி.மீ. தொலைவில் அமைந்துள்ளது. இக்கிராமத்தில் இந்து, இஸ்லாம் மற்றும் கிருத்துவம் ஆகிய மதத்தினர் ஒற்றுமையாக வாழ்ந்து வருகின்றனர். இக்கிராமத்தில் விநாயகர் கோயில், காளியம்மன், முத்தியாலம்மன், மாரியம்மன், எல்லையம்மன், முத்து மாரியம்மன், திரௌபதி அம்மன், கிழவியம்மன், ஆஞ்சநேயர், சிவன், முருகர்,
பச்சையம்மன், செல்லியம்மன், ஆகிய கோவில்களும் இரண்டு தேவாலயம் மற்றும் ஒரு மசூதி ஆகியவை உள்ளன. இங்கு பெரிய ஏரி மற்றும் ஒரு சிறிய ஏரி, 1 குளம், அங்கன்வாடி 4, தொடக்கப்பள்ளி 1, 2 நடுநிலைப்பள்ளி, 2 மேல்நிலைப் பள்ளிகள் உள்ளன. 1 அரசு பொது சுகாதார நிலையம், 1 காவல் நிலையம், 1 பத்திரப்பதிவு அலுவலகம், 1 தேசிய வங்கி
என அனைத்து மதத்தைச் சார்ந்த மக்களும் நல்லிணக்கத்துடன் ஒற்றுமையுடன் வாழ்வதற்கு எடுத்துக்காட்டாக இக்கிராமம் விளங்குகிறது.
# சத்தியமங்கலம், விழுப்புரம் மாவட்டம்

## சிறப்புகள்

மேலும் இங்கு இளைஞர்கள் மட்டைப்பந்து ( Cricket)-ல் கடந்த 2019-ஆம் ஆண்டில் செம்மேட்டில் நடைபெற்ற போட்டியில் மாபெரும் முதல் வெற்றியை பதிவு செய்தனர். இது சத்தியமங்கலத்தின் வரலாற்று நிகழ்வாக அமைந்தது.அதன் பிறகு அதிகப்படியான கோப்பைக்களுடன் பல வெற்றிகளை இளைஞர்கள் நிகழ்த்தியுள்ளார். அதுமட்டுமின்றி கால்பந்தில் மாவட்ட அளவில் வெற்றி பெற்றுள்ளனர்.கைப்பந்து போட்டியிலும் வெளியூர்களுக்கு சென்று வெற்றி பெற்றுள்ளனர்.மேலும் மணிகண்டன் என்பவர் மாவட்ட அளவில் நடைபெற்ற 10 கி.மீ. ஓட்டப்பந்தயத்தில் முதலிடம் பிடித்துள்ளார் மற்றும் மிதிவண்டி பந்தயத்திலும் இரண்டாம் இடம் பிடித்துள்ளார். செஞ்சியை ஆண்ட ராஜாதேசிங்கு மன்னர் அடிக்கடி வந்து சென்ற பகுதியாகவும் விளங்கியுள்ளது.
# சத்தியமங்கலம், விழுப்புரம் மாவட்டம்

## திருவிழாக்கள்

இங்கு தைப்பூசத் திருநாளில் மக்கள் காவடி எடுத்து அலகு குத்தி ஆட்டம் பாட்டத்துடன் கொண்டாடுவர். மேலும் சிவன் கோயிலில் அமாவாசை மற்றும் பௌர்ணமியில் சிறப்பு பூசைகளும் கார்த்திகை மற்றும் இதர சிவ வழிபாட்டு காலங்களில் கோலகலமாகவும் திருவிழாக்கள் கொண்டாடப்படும். பொங்கல் காலங்களில் மூன்று நாட்கள் திருவிழாக்கள் அனுசரிக்கப்படும். பல ஊர்களில் இருந்து மக்கள் பொங்கலுக்கு சொந்த ஊருக்கு திரும்புவர்.
# பிக்கிலி

**பிக்கிலி** (*Pikkili*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643628. இது பிக்கிலி ஊராட்சிக்கு உட்பட்டது.
# பிக்கிலி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 24 கிலோமீட்டர் தொலைவிலும், பென்னாகரத்தில் இருந்து 19 கிலோமீட்டர் தொலைவிலும், சென்னையில் இருந்து 303 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
# பிக்கிலி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 2160, மொத்த மக்கள் தொகை 9316,. இதில் 4884 ஆண்களும் 4432 பெண்களும் அடங்குவர். கிராமத்தில் மொத்தம் கல்வியறிவு பெற்றவர்கள் விகிதம் 44.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# பிக்கிலி

## ஊரில் உள்ள கோயில்கள்

- பிக்கிலி திம்மராயசாமி மற்றும் மாரியம்மன் கோயில்
- பிக்கிலி திம்மராயசாமி கோயில்
# அகத்தியமலை உயிரிக்கோளம்

**அகத்தியமலை உயிரிக்கோளம்**அல்லது **அகத்தியமலை உயிர்க்கோளக் காப்பகம்** (ஆங்கிலம்:ABR = **A**gasthyamala **B**iosphere **R**eserve) 2001 ஆண்டு, பரப்பளவு கொண்டு அறிவிக்கப்பட்டது. ஆனால், இது யுனெஸ்கோவின் மனிதனும், உயிரிக்கோளமும் திட்டம் என்பதில் அறிவிக்கப்பட முன்மொழியப்பட்டுள்ளது. மேலும் இது உலகப் பாரம்பரியக் களம் என்பதிலும் அறிவிக்கப்பட, முன்மொழியப்பட்டுள்ளது. இப்பகுதியில் மேற்குத் தொடர்ச்சி மலைத்தொடர், அகத்தியமலை அமைந்துள்ளமை குறிப்பிடத் தக்கதாகும்.  
ஐ.நாவின் கலாச்சார அமைப்பான யுனெஸ்கோவின் உறுப்பினர்கள் கூட்டம், பெரு நாட்டின் தலைநகர் லிமாவில் கடந்த மார்ச் மாதம் 21-ம் தேதி, 2016 ஆண்டு நடைபெற்றது. இதில் உலக உயிர்க்கோள இருப்பிடங்களின் பட்டியலில் புதிதாக 20 இடங்களை தேர்ந்தெடுக்கப்பட்டது. இதில் தமிழகம் மற்றும் கேரளாவில் பரந்து விரிந்துள்ள அகத்திய மலையும் இடம்பெற்றது. அகத்திய மலை உலக உயிர்க்கோள் காப்பகமாக யுனஸ்கோவால் அறிவிக்கப்பட்டது.  
இந்தியாவில் உள்ள நீலகிரி, மன்னார் வளைகுடா, சுந்தரவன காடுகள், நிகோபார் உள்ளிட்டவை யுனெஸ்கோவின் உயிர்க்கோள இருப்பிடங்களின் பட்டியலில் ஏற்கெனவே இடம்பிடித்துள்ளது குறிப்பிடத்தக்கது.
# அகத்தியமலை உயிரிக்கோளம்

## அமைவிடம்

இப்பகுதி புவியியல் வரைபட அடிப்படையில், 8° 8' முதல் 9° 10' அளவுள்ள வட நிலகுறுக்கோட்டிற்கும், 76° 52' முதல் 77° 34' அளவுள்ள கிழக்கு நிலநெடுங்கோட்டிற்கும் இடையே அமைந்துள்ளது. இதன் நடுஇருப்பிடமானது ஆகும். அரசியல் வரைபட அடிப்படையில், இப்பகுதி மேற்குத் தொடர்ச்சி மலைத்தொடரின் தெற்குப்பகுதியில், தமிழ்நாடு, கேரளம் ஆகிய இரு இந்திய மாநிலங்களின் எல்லைகளுக்குள் அமைந்துள்ளது. குறிப்பாக தமிழ்நாட்டில்
கன்னியாகுமரி, திருநெல்வேலி மாவட்ட எல்லைகளையும், கேரளத்தில் கொல்லம், திருவனந்தபுரம், பத்தனம்திட்டா மாவட்ட எல்லைகளையும் கொண்டதாகப் பரவி அமைந்துள்ளது.  
அகத்திய மலையில், 1,600 மீட்டர் முதல் 5,200 மீட்டர் உயரம் கொண்ட 26 சிகரங்கள் உள்ளன, தாமிரபரணி ஆறு, கரமனை ஆறு மற்றும் நெய்யார் ஆறு போன்றவை இந்த மலையிலிருந்து உற்பத்தியாகின்றன. இங்கு உலகின் மிகத் தொன்மையான ’கண்ணிக்காரன்’ என்ற பழங்குடியினத்தவர்கள் 3,000 பேர் வாழ்ந்து வருகின்றனர், மேலும், 2,000க்கும் மேற்பட்ட மருத்துவ குணம் கொண்ட தாவரங்களும், பல அரிதான காட்டு விலங்குகளின் வாழ்விடமாகவும் அகத்திய மலை இருப்பது குறிப்பிடத்தக்கது.
# அகத்தியமலை உயிரிக்கோளம்

## தாவரங்கள்

முட்புதர்க்காடு, ஈர இலையுதிர்க்காடு, பகுதி பசுமைமாறா காடுகளை உள்ளடக்கிய காப்பகத்தில் பல்லுயிர் வளம்மிகுந்து காணப்படுகிறது. அகத்திய கூடத்தை சுற்றியுள்ள இக்காப்பகத்தில் 35க்கும் மேற்பட்ட அழியும் தருவாயில் உள்ள தாவரங்கள் காணப்படுகின்றன.
இதுவரை 2000 தாவர வகைகள் கண்டறியப்பட்டுள்ளன. இவ்விடத்திற்கே உரித்தான 100 வகைகளும், அரியனவான 50 வகைகளுடன் 30 புதிய தாவர வகைகள் கண்டறியப்பட்டுள்ளன. ஆடு திண்ணாபாலை, முடக்கற்றான், செங்காந்தள், பாம்புகளா போன்ற மூலிகைகள் காணப்படுகின்றன.
# அகத்தியமலை உயிரிக்கோளம்

## விலங்குகள்

புலி, சிங்கவால் குரங்கு, மலைமொங்கான் மற்றும் தேவாங்கு போன்ற விலங்குகள் இக்காப்பகத்தில் காணப்படுகின்றன.
# அகத்தியமலை உயிரிக்கோளம்

## விலங்குகள்

### சிறப்புகள்

இப்பகுதியில் நெய்யார் உயிரினவளச் சரணாலயம், பெப்பாறை உயிரினவளச் சரணாலயம்,செந்தூர்னா உயிரினவளச் சரணாலயம் அச்சன்கோயில் சுற்றுலாவிடம் தென்மலை(வனச்சுற்றுலா), கோனி (யானைப் புகலிடம்) புனலூர், அகத்தியவனம் போன்ற கேரள பகுதிகளும், தமிழகத்தின் முண்டந்துறை புலிகள் சரணாலயம் பகுதியும் இதில் அடங்குகின்றன.
# சுமிருதி மந்தனா

**சுமிருதி ஸ்ரீநிவாஸ் மந்தனா**(Smriti Shriniwas Mandhana) ஜூலை 18,1996ஆம் ஆண்டு மும்பையில் பிறந்தவர் ஆவார். இவர் இந்திய அணியின் பெண்கள் துடுப்பாட்ட அணியின் இடது கை துடுப்பாட்டக்காரர் ஆவார். இவரது முதல் ஒரு நாள் போட்டி 2014 ஆகஸ்ட் மாதம் இங்கிலாத்திற்கு எதிராக விளையாடினார். ஐ.சி.சி மகளிர் அணியில் இடம்பெற்ற முதல் இந்திய வீரர் ஆவார். ஜுன் 2018 இல் இந்தியத் துடுப்பாட்டக் கட்டுப்பாட்டு வாரியம் இவருக்கு சிறந்த சர்வதேச துடுப்பாட்ட வீரருக்கான பிசிசிஐ விருதினை அறிவித்தது.
# சுமிருதி மந்தனா

## ஆரம்ப கால வாழ்க்கை

மந்தனா ஜுலை 18, 1996 இல் மும்பையில் பிறந்தார். இவரின் தாய் சுமிதா தந்தை ஸ்ரீநிவாஸ் மந்தனா ஆவர். இவருக்கு இரண்டு வயதாக இருந்தபோது மகாராட்டிரத்தில் உள்ள சங்கிலி, மாதவநகருக்கு குடிபெயர்ந்தனர். அங்குள்ள பள்ளியில் அவர் கல்வி பயின்றார். இவரின் தந்தை மற்றும் சகோதரர் ஸ்ரவன் இருவரும் சங்கிலி மாவட்ட துடுப்பாட்ட அணிக்காக போட்டிகளில் விளையாடி உள்ளனர். இவரின் சகோதரர் மகாராட்டிர மாநிலத் துடுப்பாட்ட அணிக்காக 19 வயதினருக்கு உட்பட்டோருக்கான போட்டிகளில் விளையாடியதனைப் பார்த்தது இவருக்கு ஊக்கமாய் அமைந்தது. மந்தனாவின் குடும்பம் இவரின் துடுப்பாட்ட வாழ்க்கைக்கு உதவினர். அவரின் தந்தை அவரின் துடுப்பாட்ட திட்டமிடலையும் தாய் , அவரின் உணவு கட்டுப்பாடு மற்றும் ஆடைகள் போன்ற பிறவற்றையும் கவனித்து வந்தார். அவரின் சகோதரர் வலைப்பயிற்சியின் போது பந்து வீசினார். 2016 ஆம் ஆண்டில் நடைபெற்ற பெண்கள் வாகையாளர் கோப்பைக்கான தொடரில் மூன்று அரை நூறுகள் அடித்து அணியின் வெற்றிக்கு உதவினார். இருதிப்போட்டியில் 82 பந்துகளில் 62 ஓட்டங்கள் எடுத்து இந்தியா புளூவிற்கு எதிரான இறுதிப்போட்டியில் வெல்வதற்கு உதவினார். 192 ஓட்டங்கள் எடுத்து அந்தத் தொடரில் அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார்..
# சுமிருதி மந்தனா

## சர்வதேசப் போட்டிகள்

2014 ஆம் ஆண்டில் வோர்ம்ஸ்லீ பார்க்கில் நடைபெற்ற இங்கிலாந்து பெண்கள் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் முதன் முறையாக விளையாடினார். முதல் போட்டியின் முதல் ஆட்டப் பகுதியில் 22 ஓட்டங்களும் இரண்டாவது ஆட்டப் பகுதியில் 51 ஓட்டங்களும் எடுத்து அணியின் வெற்றிக்கு உதவினார். பின் திருஷ் காமினி யுடன் துவக்க வீரராக களம் இறங்கி 76 ஓட்டங்கள் எடுத்து வெற்றிக்குத் தேவையான 182 ஓட்டங்களை எடுத்து வெற்றி பெற உதவினார்.
2015-16 ஆம் ஆண்டில் இந்திய பெண்கள் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. பெல்லரிவ் ஓவலில் நடைபெற்ற அந்தத் தொடரின் இரண்டாவது ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களை அடித்தார். 109 பந்துகளை எதிர்கொண்டு அதில் 102 ஓட்டங்களை எடுத்தார். ஆனால் அந்தப் போட்டியில் இந்திய அணி தோல்வி அடைந்தது.
2016 ஆம் ஆண்டில் இந்திய பன்னாட்டுத் துடுப்பாட்ட அவை அறிவித்த பெண்கள் துடுப்பாட்ட அணியில் இடம் பெற்ற ஒரே இந்திய வீரர் இவரே. முன்புற தசைநாரில் ஏற்பட்ட காயம் காரணமாக இவரால் 2017 ஆம் ஆண்டில் நடைபெற்ற துடுப்பாட்ட உலகக் கிண்ணத் தொடருக்கான தகுதிச் சுற்றுப் போட்டியிலும் தென்னாப்பிரிக்காவில் நடைபெற்ற நான்கு அணிகளுக்கு இடையேயான தொடரிலும் இவரால் விளையாட இயலவில்லை. ஐந்து மாத ஓய்விற்குப் பிறகு இவர் 2017 பெண்கள் துடுப்பாட்டக் கிண்ணத் தொடரில் விளையாடினார்.
# சோழீசுவரர் கோயில்களின் பட்டியல்

| **300-கி.மு–1279** | →  
&nbsp;  
→ | } |
| --- | --- | --- |
|-
| |<div>சோழப் பேரரசு புகழின் உச்சத்தில் இருந்தபோது (c. 1050)</div>
|-
| | **தலைநகரம்**
| | முற்கால சோழர்கள்: பூம்புகார், உறையூர்,  
இடைக்கால சோழர்கள்: பழையாறை, தஞ்சாவூர்
கங்கைகொண்ட சோழபுரம்
|-
| | **மொழி(கள்)**
| தமிழ்
|-
| | **அரசாங்கம்**
| முடியாட்சி  
|-
| | **வரலாறு**
|-
| | &nbsp;-&nbsp;
| | உருவாக்கம்
| | 300s-கி.மு
|-
| | &nbsp;-&nbsp;
| | குலைவு
| | 1279
|}
**சோழீசுவரர் கோயில்கள்** என்பவை சோழ அரசர்களால் கட்டப்பட்ட சிவன் கோயில்கள் ஆகும். இதில் பல கோயில்கள் யுனெசுகோவின் உலக பாரம்பரிய களங்களில் ஒன்றான அழியாத சோழர் பெருங்கோயில்களில் இடம் பெற்றவை ஆகும்.  
| ஆறகளூர் | சோழீசுவரர் | (தணியும் நல்ல சோழீசுவரம்?) |  |  |
| --- | --- | --- | --- | --- |
| செங்காளிபுரம் | நிசுடுலாம்பிகா | திருவாரூர் மாவட்டம் |  |  |
| திப்பிராசபுரம் | விக்ரம சோழீசுவரர் | கும்பகோணத்திற்கருகில் |  |  |
| கங்கைகொண்ட சோழபுரம் | கங்கை கொண்ட சோழீசுவரர் | இராசேந்திர சோழன் |  |  |
| மல்லசமுத்திரம் | சோழீசுவரர் | மல்லசமுத்திரம் |  |  |
| சங்கராமநல்லூர் | சோழீசுவரர் | (கொழுமம்), உடுமலைப்பேட்டை, இந்தியா |  |  |
| பெரியகோட்டை | சோழீசுவரர் |  |  |  |
| பேரம்பாக்கம் | சோழீசுவரர் | முதலாம் குலோத்துங்கன் | திருவள்ளூர் |  |
| நார்த்தாமலை | சோழீசுவரர் | விசயாலய சோழன் | புதுக்கோட்டை மாவட்டம் |  |
| தஞ்சாவூர் | பிரகதீசுவரர் ஆலயம் | முதலாம் இராஜராஜ சோழன் | இது இராசராசேசுவரம் என பெயரிடப்பட்டது |  |
| அரூர் | அரிஞ்சீசுவரன் | முதலாம் இராஜராஜ சோழன் | அரிஞ்சய சோழன் | மேல்பாடிக்கு அருகில் வேலூர். தாத்தாவின் நினைவாக எழுப்பப்பட்ட பள்ளிப்படை கோவில் |
| திருச்சிராப்பள்ளி | விசய சோழீசுவரர் | விசயாலய சோழன் |  |  |
| பேகூர் | பஞ்சலிங்கேசுவரன் | (பஞ்சலிங்கங்கள் - நாகேசுவரன், காலேசுவரன், நாகரேசுவரா, கர்ணேசுவரா மற்றும் சோழேசுவரா) |  |  |
| அறந்தாங்கி | இராசேந்திர சோழீசுவரர் | இராசேந்திர சோழன் |  |  |
| சோளிங்கர் | சோழீசுவரர் | சுயம்புலிங்கம் |  |  |
| பத்கல் | சோழீசுவரர் | கேதப்பய்ய நாராயணா, சோசி சங்கர்நாராயணா |  |  |
| கலந்தை | ஆதித்யேசுவரர் | ஆதித்த சோழன் |  |  |
| பொன்னமராவதி | இராசேந்திர சோழீசுவரர் | புதுக்கோட்டை மாவட்டம் |  |  |
| திரப்பூர் | சோழீசுவரம் உடையார் | புதுக்கோட்டை மாவட்டம் |  |  |
| மோட்டுப்பள்ளி | சோழர் | ஆந்திரப்பிரதேசம் |  |  |
| தொழுதூர் | மதுராந்தகம் | கடலூர் மாவட்டம், உத்தம சோழன் |  |  |
| கர்நாடகா | பழைய சோழக்குடி |  |  |  |
| சமத்தூர் | சோழீசுவரர் ஆலயம் |  |  |  |
| பெருந்துறை | சோழீசுவரர் கோயில் | ஈரோடு மாவட்டம் |  |  |  
சோழர்களால் கட்டப்பட்ட ஏனைய சிவன் கோயில்கள் :
- சுந்தரேசுவரர் கோவில் திருக்கட்டளை (முதலாம்ஆதித்யர் )
- கோமுகநாதா கோவில்,ஸ்ரீநிவாச நல்லூர் (முதலாம் பராந்தக சோழன்)
- ஐராவதேசுவரர் கோயில்,தாராசுரம்(இரண்டாம் இராஜராஜ சோழன் )
- காமபர்கரேசுவரர் கோவில் திருபுவனம் (மூன்றாம் குலோத்துங்க சோழன்)
- சோழீசுவரம் கோவில்,கந்தளாய் (முதலாம்ராஜ ராஜ சோழன்)  
சோழேசுவரக் கோயிகள் போல் பாண்டியர்கள் புகழ் பரப்பும் எண்ணற்ற கோவில்களும் உள்ளன. அவை **பாண்டீசுவரக் கோவில்கள்** என அழைக்கப்படுகின்றன.
# விண்வெளித் துறை

**விண்வெளித் துறை** (*Department of Space*) இந்திய விண்வெளித் திட்டத்தின் நிர்வாகத்திற்கு பொறுப்பான ஒரு இந்திய அரசுத் துறையாகும். இது விண்வெளி ஆய்வு மற்றும் விண்வெளி தொழில்நுட்பங்களுடன் தொடர்புடைய பல நிறுவனங்களை நிர்வகிக்கிறது.  
இந்திய விண்வெளி திட்டமானது நாட்டினுடைய சமூக-பொருளாதார நன்மைக்காக விண்வெளி, விஞ்ஞானம் மற்றும் தொழில்நுட்பத்தை செய்வதற்கும், பயன்பாட்டிற்கும் உந்துதலாக நோக்கம் கொண்டதாகும். இது இரண்டு பிரதான செயற்கைக்கோள் அமைப்புகளை கொண்டது. ஒன்று இன்சாட் இது தகவல் தொடர்பு, தொலைக்காட்சி ஒளிபரப்பு மற்றும் வானிலை சேவைகள் ஆகியவற்றிற்கும் இந்திய தொலைதூர உணர்திறன் செயற்கைக்கோள்கள் ஐ.ஆர்.எஸ் வளங்கள் கண்காணிப்பு மற்றும் மேலாண்மை ஆகியவற்றை உள்ளடக்கியது.  
ஐ.ஆர்.எஸ் மற்றும் இன்சாட் வகுப்பு செயற்கைக்கோள்களை சுற்றுப்பாதையில் வைக்க இரண்டு வாகனங்களை, பி. எஸ். எல். வி மற்றும் ஜி. எஸ். எல். வி ஆகியவற்றை இது உருவாக்கியுள்ளது.
# விண்வெளித் துறை

## முகவர்கள் மற்றும் நிறுவனங்கள்

1. இஸ்ரோ, பெங்களூர்
1. இந்திய விண்வெளி தொழில்நுட்ப கழகம், திருவனந்தபுரம்
1. இசுரோ தொலையளவியல், கண்காணிப்பு, கட்டளை வலைப்பிணையம், பெஙகளூர்,
1. விக்ரம் சாராபாய் விண்வெளி மையம், திருவனந்தபுரம்.
1. சதீஸ் தவான் விண்வெளி மையம், ஸ்ரீஹரிகோட்டா, ஆந்திரம்
1. தேசிய தொலையுணர்வு மையம், ஹைதராபாத்
1. வடகிழக்கு விண்வெளி பயன்பாட்டு மையம், மேகாலயா
1. தேசிய வளிமண்டல ஆராய்ச்சி ஆய்வகம், காடிங்கி, ஆந்திரம்
1. இயற்பியல் ஆராய்ச்சி ஆய்வகம், அகமதாபாத்.
1. விண்வெளிப் பயன்பாடுகள் மையம், அகமதாபாத்.
1. திரவ உந்துவிசை அமைப்புகள் நிறுவனம் (LPSC), திருவனந்தபுரம்
1. இஸ்ரோ செயற்கைக்கோள் நிலையம் (ISAC), பெங்களூர்.
1. விண்வெளி வளர்ச்சி மற்றும் கல்வி கழகம் (DECU), அகமதாபாத்.
1. முழுக்கட்டுப்பாடு வசதி மையம், ஹசன், கர்நாடகா
1. மின்-ஒளியியல் அமைப்புகள்ஆய்வகம் (LEOS), பெங்களூர்.
1. தொலைதூர உணர்தல் இந்திய நிறுவனம் (IIRS), டெஹ்ராடூன்.
# விண்வெளித் துறை

## வரலாறு

1961 ஆம் ஆண்டில் விண்வெளி ஆராய்ச்சி மையம் மற்றும் விண்வெளி ஆணையம் (DAE) ஆகியவற்றிற்கு பொறுப்பேற்ற டாக்டர் ஹோமி பாபாவின் தலைமையின் கீழ், இந்திய அரசாங்கம் பொறுப்பை ஒப்படைத்தது. 1962 ஆம் ஆண்டில், அணுசக்தித் துறை விண்வெளி ஆராய்ச்சிக்கான இந்திய தேசியக் குழுவை உருவாக்கியது, டாக்டர் விக்ரம் சாராபாய் தலைவரான பிறகு அவர் ஒரு தேசிய விண்வெளித் திட்டத்தை ஏற்பாடு செய்தார். 1969 ஆம் ஆண்டில் இந்திய தேசிய அறிவியல் அகாடமி இன் கீழ் ஒரு ஆலோசனைக் குழுவாக மறுசீரமைக்கப்பட்டது மற்றும் இந்திய விண்வெளி ஆராய்ச்சி அமைப்பு நிறுவப்பட்டது. இந்திய அரசு விண்வெளி கமிஷனை உருவாக்கியது மற்றும் 1972 ஆம் ஆண்டில் விண்வெளித் துறையை நிறுவியது. 1972 சூன் இந்திய விண்வெளி ஆராய்ச்சி நிறுவனத்தை விண்வெளித்துறையின் நிர்வாகத்தின் கீழ் கொண்டு வந்தது.  
கே. சிவன் தற்போதைய விண்வெளி ஆணையத்தின், தலைவர், விண்வெளித் துறை செயலாளர் ஆவார். திருமதி வண்டிதா ஷர்மா இதன் கூடுதல் செயலாளர் ஆவார்.
# பிண்டு சட்டமன்றத் தொகுதி

**பிண்டு (சட்டமன்றத் தொகுதி)** (*Bhind Assembly constituency*) (தொகுதி எண்:010) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி பிண்டு மாவட்டத்தில் அமைந்துள்ளது.
# பிண்டு சட்டமன்றத் தொகுதி

## தற்போதைய சட்டமன்ற உறுப்பினர்

பிண்டு சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *நரேந்திர சிங் குஷ்வா* உள்ளார்.
# பயிருக்கு சேதம் விளைவிக்கும் நுண்ணுயிரிகள்

வேளாண்மையில் பயிர்களுக்கு சேதத்தை உண்டாக்குவதில் நுண்ணுயிரிகளுக்கு முதன்மைப் பங்கு உண்டு. அந்த நுண்ணுயிர்களால் உண்டாகும் பாதிப்புகள் கீழ்வருவன.
# பயிருக்கு சேதம் விளைவிக்கும் நுண்ணுயிரிகள்

## பூசணம்

பூசணங்கள் தாவர இனத்தை சார்ந்தவை . நோய் உண்டு பண்ணும் பூசணங்களுக்கு பச்சையம் கிடையாது. அதனால் தாவரங்களில் இவை தாவரங்களில் ஒட்டுண்ணிகளாக வாழ்ந்து நோயை உண்டு பண்ணுகின்றன. இலையில் புள்ளிகள், துளைகள், கருகல், சாம்பல் நிறபடிவம், துருபடிவம், செடிவாடுதல், நாற்றழுகல் மற்றும் வேர் அழுகல் முதலிய அறிகுறிகள் பூசணங்களால் தோன்றுகிறது.
;எடுத்துக்காட்டு நோய்கள்
- நெல் இலைபுள்ளி நோய் (பைரிகுலோரியா ஒரைசே)
- கம்பு அடிச்சாமல் நோய் (ஸ்கிளிரோஸ்போரா)
# பயிருக்கு சேதம் விளைவிக்கும் நுண்ணுயிரிகள்

## பாக்டீரியா

பாக்டீரியாக்கள் பச்சையம் அடங்கபெறாத, ஒற்றை திசுவறையைக் கொண்டவை. பாக்டீரியாக்கள் இலைபுள்ளிகள், கரிதல், மென்மை அழுகுதல், பிளவை, வாடல் மற்றும் கழலைகள் கொப்பளங்கள் போன்ற நோய் அறிகுறிகளை தோற்றுவிக்கின்றன.
;எடுத்துக்காட்டு நோய்கள்
- நெல் பாக்டீரியா இலைகருக்கல் - சேந்தோமோனாஸ் ஒரைசே.
- எலுமிச்சை பிளவை - சேந்தோமோனாஸ்சிட்ரை
- பருத்தி -கருங்கிளை நோய் - சேந்தோமோனாஸ் மால்வேசியாரம்.
# பயிருக்கு சேதம் விளைவிக்கும் நுண்ணுயிரிகள்

## மைக்கோபிளாஸ்மா

மைக்கோபிளாஸ்மா (Mycoplasma) என்பது தனி வகை நுண்ணுயிர் கூட்டத்தை சேர்ந்தது . பாக்டீரியாவின் அமைப்பையும் வைரஸின் தன்மையும் கொண்டது. பூச்சிகள் மைக்கோபிளாஸ்மாவைப் பரப்பி பயிர் நோய்கள் தோன்றக் காரணமாகின்றன. மைக்கோபிளாஸ்மாவால் பயிர்களின் வளர்ச்சி குன்றுதல், புல்தண்டு, சிற்றலை மற்றும் பச்சை பூ ஆகிய நோய்களைத் தோற்றுவிக்கின்றன.
; மைக்கோபிளாஸ்மாவால் ஏற்படும் நோய்களுக்கு எடுத்துக்காட்டு
- எள் பச்சை நோய், கத்திரி சிற்றிலை நோய்.
# பயிருக்கு சேதம் விளைவிக்கும் நுண்ணுயிரிகள்

## வைரஸ்

வைரசுகள் (Virus) உருவத்தில் மிகச் சிறியவை. எலக்ட்ரான் நுண்ணோக்கி மூலம் மட்டுமே பார்க்க முடியும். இதில் உட்கரு அமிலமும் அதை சுற்றி புரத உறை மட்டுமே காணப்படும். வைரஸ்கள் பூச்சிகளால் பயிர்களுக்குப் பரப்பப்பட்டு நோய் உண்டுபண்ணுகின்றன. வைரஸ் பயிர்களில் தேமல், இலைசுருள், இலைச் சுருக்கம், இலைநெளிவு, இலைவடிவ மாற்றம், வளரச்சி குன்றுதல் மற்றும் மலட்டு தன்மை ஆகிய நோய்கள் ஏற்படுகின்றன.
;எடுத்துக்காட்டு நோய்கள்
- வெண்டை நரம்பு வெளுத்தல்
- துவரை தேமல் நோய்.
# பயிருக்கு சேதம் விளைவிக்கும் நுண்ணுயிரிகள்

## பாசிகள்

பாசிகள் தாவர இனத்தை சார்ந்தவை . ஆனால் நோய் உண்டு பண்ணும் பாசிகளுக்கு பச்சையம் கிடையாது.
# பயிருக்கு சேதம் விளைவிக்கும் நுண்ணுயிரிகள்

## பூக்கும் தாவர ஒட்டுண்ணிகள்

சில பூக்கும் தாவர ஒட்டுண்ணிகள் தாவரங்களின் வேர்களில் ஒட்டுண்ணிகளாக வாழ்ந்து பயிர்களுக்கு சேதம் விளைவிக்கின்றன. இதற்கு வேர்ப்புல்லுருவி என்று பெயர் .
;எடுத்துக்காட்டு
- சுடு மல்லி
# பயிருக்கு சேதம் விளைவிக்கும் நுண்ணுயிரிகள்

## நூற்புழுக்கள்

நூற்புழுக்கள் கண்ணுக்கு தெரியாத நூல் போன்ற தோற்றத்தை கொண்டவை. இவை மண்ணுக்கு அடியில் வாழ்ந்து தாவரங்களை தாக்கிச் சேதம் விளைவிக்கின்றன.
;எடுத்துக்காட்டு நோய்கள்
- உருளை கிழங்கு பொன்னிற நூற்புழு
# பனைக்குளம்

இக்கட்டுரை தர்மபுரி மாவட்டத்தில் உள்ள ஊரைப்பற்றியது. இதே பெயரில் இரமாநாதபுரத்தில் உள்ள ஊர் பற்றிய கட்டுரைக்கு பனைக்குளம் கிராமம் என்பதைப் பார்க்கவும்.  
**பனைக்குளம்** (*Panaikulam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643629. இது பனைகுளம் ஊராட்சிக்கு உட்பட்டது.
# பனைக்குளம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 21 கிலோமீட்டர் தொலைவிலும், பென்னாகரத்தில் இருந்து 23 கிலோமீட்டர் தொலைவிலும், சென்னையில் இருந்து 298 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
# பனைக்குளம்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1609, மொத்த மக்கள் தொகைகள் 6980,. இதில் 3605 ஆண்களும், 3375 பெண்களும் அடங்குவர். கல்வியறிவு பெற்றவர்கள் விகிதம் 59.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# லஹார் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | பிரேம்குமாரி ரன்விஜய் சிங் | இந்திய தேசிய காங்கிரஸ் |
| 1962 | பிரபுதயாள் |  |
| 1967 | எஸ். பி. திரிபாதி | பாரதீய ஜனசங்கம் |
| 1972 | ரகுராம் சௌத்ரி | இந்திய தேசிய காங்கிரஸ் |
| 1977 | ராம் சங்கர் சிங் | ஜனதா கட்சி |
| 1980 | ராம்சங்கர் சௌத்ரி | இந்திரா காங்கிரஸ் |
| 1990 | கோவிந்த் சிங் | ஜனதா தளம் |
| 1993 | இந்திய தேசிய காங்கிரஸ் |  |
| 1998 |  |  |
| 2003 |  |  |
| 2008 |  |  |
| 2013 |  |  |
| 2018 | } |  |
# சி. கனகா ரெட்டி

**சிந்தாலா கனகா ரெட்டி** (பிறப்பு 1951) இந்திய அரசியல்வாதி மற்றும் தெலங்காணா மாநிலத்திலுள்ள மல்காஜ்கிரி சட்டமன்ற உறுப்பினர் ஆவார். இவர் தெலுங்கானா இராட்டிர சமிதி கட்சியின் சட்டமன்ற உறுப்பினர்.
# சி. கனகா ரெட்டி

## ஆரம்ப வாழ்க்கை

அவர் செகந்தராபாத்தில் ஆல்வால் என்ற ஒரு விவசாயிக்கு பிறந்தார். அவருக்கு இரண்டு சகோதரர்கள் மற்றும் 3 சகோதரிகள் உள்ளனர்.
# சி. கனகா ரெட்டி

## அரசியல் வாழ்க்கை

இவர் 2008 ஆம் ஆண்டில் பிரசா ராச்யம் கட்சியில் சேர்ந்தார், மல்காகஜ்கிரி தொகுதியிலிருந்து போட்டியிட்டுத் தோற்றார்.
# சி. கனகா ரெட்டி

## தனிப்பட்ட வாழ்க்கை

அவர் பிரமிளா என்பவரை மணந்தார், அவருக்கு இரண்டு மகன்கள், ஒரு மகள் உள்ளனர்.
# மேகான் சட்டமன்றத் தொகுதி

**ஓமேகான் (சட்டமன்றத் தொகுதி)** (*Mehgaon Assembly constituency*) (தொகுதி எண்:012) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.இத்தொகுதி பிண்டு மாவட்டத்தில் அமைந்துள்ளது.
# மேகான் சட்டமன்றத் தொகுதி

## இத்தொகுதியின் சட்டமன்ற உறுப்பினர்கள்

**மத்தியப் பிரதேசச் சட்டமன்றம்**  
| 1977 | இராமேசுவர்தயாள் தாந்ரே |
| --- | --- |
| 1980 | இராய் சிங் படோரியா |
| 1985 | உருஷ்டம் சிங் |
| 1990 | அரி சிங் நர்வாரியா |
| 1993 | நரேசு சிங் குஜ்ரார் |
| 1998 | இராகேசு சுக்லா |
| 2003 | முன்னா சிங் நர்வாரியா |
| 2008 | இராகேசு சுக்லா |
| 2013 | சவுத்ரி முகேசு சிங் சதுர்வேதி |
| 2018 | ஓ. பி. எஸ். பதோரியா |
| 2020 (இடைத்தேர்தல்) | ஓ. பி. எஸ். பதோரியா |
# ஓட்டுநர் உரிமம் (இந்தியா)

**இந்தியாவில் ஓட்டுநர் உரிமம்** *(Driving licence in India)* நெடுஞ்சாலைகளிலும் வேறு பல சாலைகளிலும் பல்வேறு வகையான மோட்டார் வாகனங்களை செலுத்த அதிகாரமளிக்கும் ஓர் அடையாள ஆவணம் ஆகும். பல்வேறு இந்திய மாநிலங்களில் மண்டல போக்குவரத்து அதிகாரிகள் / அலுவலகங்கள் அடையாள ஆவணங்கள் வழங்கும் பணியை நிர்வகிக்கின்றன. 1988 ஆம் ஆண்டின் மோட்டார் வாகனச் சட்ட வரையறையின் படி எந்த ஒரு நெடுஞ்சாலை மற்றும் பிற சாலைகளில் வாகனத்தை செலுத்தும் எந்த நபரும் இந்தியாவில் ஓர் ஓட்டுநர் உரிமம் கட்டாயம் வைத்திருத்தல் வேண்டும்.  
நவீன புகைப்பட ஓட்டுநர் உரிமமானது அடையாள அட்டை இல்லாத தருணங்களில் அடையாளம் காணல் ஒரு வங்கிக் கணக்கை தொடங்க, வயது மற்றும் பிறந்த தேதிக்கான ஆவணமாக, கைபேசி இணைப்புக்கு விண்ணப்பிக்கும் போது போன்ற பல்வேறு அடையாள அட்டை நோக்கங்களுக்காகவும் பயன்படுத்தபடுகிறது.
# ஓட்டுநர் உரிமம் (இந்தியா)

## பின்னணி

இந்தியாவில் 16 வயதை அடைந்த எவரும் தற்காலிக ஓட்டுநர் உரிமம் பெருவதற்காக விண்ணப்பிக்கலாம். மொபெட் எனப்படும் இயந்திரம் பொருத்தப்பட்ட மிதிவண்டி அல்லது கியர் எனப்படும் பற்சக்கரங்களற்ற வாகனத்தை செலுத்துவதற்கு இந்த தற்காலிக உரிமம் செல்லுபடியாகும் . 18 வயது அல்லது அதற்கு மேற்பட்ட வயதை எட்டிய எவரும் கார் ஓட்டுநர் உரிமம் பெருவதற்காக விண்ணப்பிக்கலாம் . அனைத்து இந்திய ஓட்டுநர் உரிமம் பெற்ற ஒருவர் இந்தியா முழுவதும் வாகன்ங்களை இயக்கும் அனுமதி பெற்றவராக அங்கீகரிக்கப்படுகிறார் . வணிக ரீதியாக போக்குவரத்து வாகனங்களை இயக்குவதற்கு மோட்டார் வாகனச் சட்டம், 1988 ஆம் ஆண்டின் எசு.3 (1) பிரிவின் கீழ் ஒருவர் ஓட்டுநர் உரிமத்தில் சிறப்பு ஒப்புதல் பெறுதல் வேண்டும். இதற்கான ஓட்டுநர் உரிமம் பெருவதற்கு அவர் சாலையில் வாகனம் செலுத்தும் சோதனை மேற்கொள்ளுதல் வேண்டும் முன்னதாக வாய்மொழித் தேர்வு அல்லது எழுத்துத் தேர்வு சோதனை (மாநிலத்தைப் பொறுத்து), சாலை சமிக்ஞ்சை சோதனை தொடர்ந்து கண்காணிக்கப்படும் ஓட்டுநர் சோதனை ஆகியவற்றுக்கு உட்படுதல் வேண்டும் ..இவ்வாறு வழங்கப்படும் தற்காலிக உரிமமும் சில நிபந்தனைகளுக்கு உட்பட்டது.  
ஒரு குறிப்பிட்ட வகை வாகனத்தின் தற்காலிக உரிமங்களுடன் கீழ்கண்ட நிபந்தனைகள் இணைக்கப்பட்டிருக்கும் :.